Olonkinbyen

Olonkinbyen også kjent som Stasjon Jan Mayen, er den faste bemannede bosetningen på Jan Mayen og fungerer som øyas meteorologiske og samfunnsmessige knutepunkt., Ishavsforeningen Jan Mayen Stasjonen har til enhver tid en bemanning på 17 personer fra Forsvaret og Meteorologisk Institutt, som tjenestegjør i seks måneder av gangen.

Det er planlagt bygging av en ny stasjon som skal erstatte eldre bygg i dårlig forfatning fra 1960-tallet. Etter planen skal ny stasjon stå ferdig i 2027.

 Geografi og infrastruktur 
Olonkinbyen ligger på østkysten ved Trollsletta i den sørlige delen av Jan Mayen (Sør-Jan) ca. 20 km nordøst for Hoybergodden (Jan Mayens vestligste punkt), ca. 25 km nordøst for Sørkapp (Jan Mayens sydligste punkt) og ca. 5 km nordøst for Rudolftoppen (det høyeste punktet på Sør-Jan)., Norsk Polarinstitutt, Jan Mayen-kart

Personalet betjente det norske Forsvarets LORAN-C stasjon frem til 2015, og antennen ble revet i 2017. Meteorologisk institutts forskningsstasjon opererer på øya. Begge stasjonene ligger noen kilometer fra Olonkinbyen.

Stasjonen har egen strømforsyning, mens øvrig forsyning skjer via flystripa Jan Mayensfield, som ligger ca. 5 km nordøst for stasjonen.

 Historie 
Navnet har stasjonen fått etter russisk-norske Gennadij Nikititsj Olonkin, som tjenestegjorde på øya i årene 1928–1929, 1930–1931, 1933–1934 og 1935–1936., Norsk Polarinstitutt, geografiske navn

Stasjonen ble satt opp i 1961 og åpnet i 1962 i forbindelse med åpningen av LORAN-C-stasjonen.

 Referanser 

 Eksterne lenker 
 Om Olonkinbyen 
 Bilde fra Olonkinbyen 
 Bilde over Olonkinbyen
 Bilder fra Olonkinbyen
 Satellittbilde over Olonkinbyen 

Kategori:Jan Mayen
Kategori:Navigasjon